wannaphong/clean_thaiwikipedia huggingface dataset:
# นิหาล จันท์
นิหาล จันท์ (อักษรโรมัน: Nihâl Chand, 1710–1782) เป็นจิตรกรและกวีชาวอินเดียที่สร้างสรรค์ผลงานที่เป็นตัวอย่างชิ้นสำคัญของจิตรกรรมราชปุต นิหาลเป็นหัวหน้าช่างจิตรกรรมประจำราชสำนักที่กิศนคฤห์และเป็นช่างเขียนภาพบางส่วนของราชสกุลในรัชสมัยของนครีทาส (Nagri Das หรือ สวันต์ สิงห์; Savant Singh) นอกจากนี้ยังเชื่อว่าเขาเป็นผู้สร้างสรรค์ภาพเขียนจุลศิลป์ (miniature painting) แสดงภาพของราชาสวันต์ สิงห์ เคียงข้างพระมเหสี บานี ถานี ในรูปแบบเดียวกับพระกฤษณะ เคียงข้างพระแม่ราธา ผลงานเหล่านี้ "ยกย่องกันไปทั่วว่าเป็นภาพเขียนจุลศิลป์ที่ดีที่สุดของราชสถาน" กระนั้นภาพเขียนจุลทรรศน์ของนิหาลถือว่ามีขนาดใหญ่ (ได้ถึง 48 x 36 ซม) เมื่อเทียบกับภาพเขียนจุลศิลป์อื่น ๆHarle, 395-396 (395 quoted); Kossak, 21, 113 นิหาลเป็นสาวกที่เคร่งครัดของวัลลภผู้ริเริ่มปรัชญาฮินดูสายพระกฤษณะ ลักษณะนี้พบได้ทั่วไปในงานของนิศาลที่ยกให้ราชาประดุจเทพเจ้าด้วยการทาสีกายเป็นสีน้ำเงิย เหมือนพระกฤษณะ เชื่อว่านิศาลอยู่ที่กิศนคฤห์ระหว่างปี 1719 ถึง 1726Kossak, 21

 ระเบียงภาพ
# ศาลหลักเมืองนครราชสีมา
ศาลหลักเมืองนครราชสีมา เป็นศาลที่สร้างขึ้นมาพร้อมกับการสร้างเมืองนครราชสีมา ถือเป็นเป็นสิ่งศักดิ์สิทธิ์คู่บ้านคู่เมืองประจำจังหวัด สร้างขึ้นตั้งแต่สมัยสมเด็จพระนารายณ์มหาราช แห่งกรุงศรีอยุธยา ตั้งอยู่บริเวณมุมวัดพระนารายณ์มหาราช ถนนจอมพล ตำบลในเมือง อำเภอเมืองนครราชสีมา จังหวัดนครราชสีมา

 ประวัติ 
ในแผ่นดินสมเด็จพระนารายณ์มหาราช ในช่วงระหว่างปี พ.ศ. 2199-2231 ศาลหลักเมืองถูกสร้างเป็นสิ่งศักดิ์สิทธิ์ประจำจังหวัด เป็นที่เคารพนับถือและมากราบไหว้เป็นประจำ 

พ.ศ. 2369 เจ้าอนุวงศ์ได้ยกกองทัพมายึดเมืองนครราชสีมา ได้ทำลายเมืองนครราชสีมา รวมถึงโค่นล้มเสาหลักเมืองลงด้วย

วันที่ 22 ธันวาคม พ.ศ. 2444 (ร.ศ. 119) พระบาทสมเด็จพระจุลจอมเกล้าเจ้าอยู่หัว (รัชกาลที่ 5) เสด็จพระราชดำเนินโดยรถไฟ ทรงได้เสด็จทอดพระเนตรศาลหลักเมือง ทรงจุดเทียนบูชาเทพารักษ์ แล้วเสด็จทรงม้าพระที่นั่งกลับทางประตูชุมพล

วันที่ 1 มกราคม พ.ศ. 2446 (ร.ศ.122) พระบาทสมเด็จพระมงกุฏเกล้าเจ้าอยู่หัวได้เสด็จมาทรงสังเวย ขณะนั้นพระองค์ทรงดำรงพระยศเป็นมกุฏราชกุมาร

วันที่ 30 ตุลาคม พ.ศ. 2506 เวลา 09.30 น. ประชาชนพ่อค้า ข้าราชการ ได้ร่วมกันสร้างศาลขึ้นใหม่แทนศาลเดิมซึ่งสร้างด้วยไม้ได้ชำรุดทรุดโทรมลง เมื่อสร้างเสร็จแล้วได้ทำพิธีอัญเชิญขึ้นศาลใหม่ 

พ.ศ. 2509 พระบาทสมเด็จพระเจ้าอยู่หัว พร้อมด้วย สมเด็จพระบรมราชินีนาถ ได้เสด็จมาทำพิธีสังเวยศาลหลักเมืองนครราชสีมา

วันที่ 3 มกราคม พ.ศ. 2480 กรมศิลปากรได้ขึ้นทะเบียนเป็นโบราณสถาน เล่ม 115ศาลหลักเมืองนครราชสีมา, มิวเซียมไทยแลนด์ .สืบค้นเมื่อ 2/7/2565
# ยูโรเปียนคัพ นัดชิงชนะเลิศ 1980
ยูโรเปียนคัพ นัดชิงชนะเลิศ 1980 เป็นการแข่งขันฟุตบอลที่จัดขึ้นที่สนามกีฬา ซานเตียโก เบร์นาเบว ในกรุง มาดริด ประเทศสเปน เมื่อวันที่ 28 พฤษภาคม ค.ศ. 1980 เพื่อตัดสินหาผู้ชนะการแข่งขันฟุตบอลยูโรเปียนคัพ ฤดูกาล 1979-80 รอบชิงชนะเลิศ แชมป์เก่า นอตทิงแฮมฟอเรสต์ จาก อังกฤษ เอาชนะ ฮัมบัวร์เกอร์ เอ็สเฟา จาก เยอรมนีตะวันตก ด้วยสกอร์ 1-0 ในนาทีที่ 21 จอห์น โรเบิร์ตสัน ยิงประตูผ่าน รูดี้ คาร์กัส ผู้รักษาประตูฮัมบัวร์เกอร์เป็นประตูชัยของเกม จากนั้นฟอเรสต์ก็ตั้งรับอย่างแน่นหนา'Italian newspaper La Gazzetta dello Sport amusingly summed up the event by claiming that "Forest showed how English teams can implement Catenaccio"'.https://www.bbc.co.uk/sport/football/52970612 นอตทิงแฮมฟอเรสต์ กลายเป็นแชมป์ยูโรเปียนคัพ 2 สมัยติดต่อกัน
# วันพีซ ฟิล์ม เรด
วันพีซ ฟิล์ม เรด   เป็นภาพยนตร์อนิเมะประเภทแอ็กชันผจญภัยสัญชาติญี่ปุ่นที่ออกฉายในปี พ.ศ. 2565 ซึ่งผลิตโดยโทเอแอนิเมชัน และกำกับโดยโกโร่ ทานิงุจิ นับเป็นภาพยนตร์เรื่องยาวลำดับที่ 15 ของภาพยนตร์ชุดวันพีซที่อิงจากมังงะชื่อเดียวกันซึ่งเขียนและวาดภาพประกอบโดยเออิชิโร โอดะ

 เรื่องย่อ 
เรื่องราวของ “อูตะ” หญิงสาวที่ได้รับการกล่าวขานว่าเป็นเจ้าหญิงแห่งเสียงเพลง ได้ปรากฏตัวต่อสาธารณะและแฟนเพลงของเธอเป็นครั้งแรกเพื่อแสดงสดในงานคอนเสิร์ต ซึ่งลูฟี่กับกลุ่มโจรสลัดหมวกฟางเองก็ได้มาชมเช่นกัน แต่เหตุการณ์ไม่คาดฝันก็เกิดขึ้น ทำให้ความลับของ อูตะ ได้ถูกเปิดเผยว่าแท้จริงแล้วเธอคือลูกสาวของ แชงค์ โจรสลัดผมแดง ทั้งคู่มีเรื่องราวเบื้องหลังในอดีตที่ไม่มีใครเคยล่วงรู้ ก่อนที่เหตุการณ์บางอย่างจะเกิดขึ้นและทำให้พวกเขาต้องแยกจากกัน …
 นักพากย์ 
 ตัวละคร ญี่ปุ่น ไทย มังกี้ ดี. ลูฟี่ Mayumi Tanaka อิทธิพล มามีเกตุ โรโรโนอา โซโล Kazuya Nakai ประภัฒน์ สินธพวรกุล นามิ Akemi Okamura วิภาดา จตุยศพร อุซป Kappei Yamaguchi วิทยา ผาสุข วินสโมค ซันจิ Hiroaki Hirata ภัทรวุฒิ สมุทรนาวี โทนี่ โทนี่ ช็อปเปอร์ Ikue Ohtani อรุณี นันทิวาส นิโค โรบิน Yuriko Yamaguchi อรุณี นันทิวาส แฟรงกี้ Kazuki Yao ธนกฤต เจนคลองธรรม บรู๊ค Chō ภัคภูมิ ลิ้มมานะสถาพร จินเบ Katsuhisa Hōki ธนกฤต เจนคลองธรรม แชงคูส ชูอิจิ อิเกดะ อิทธิพล มามีเกตุ อูตะ Kaori Nazuka นัยรัตน์ ธนไวทย์โกเศส กอร์ดอน Kenjiro Tsuda ยุทธนา บุญอ้อม โรมี่ Chise Niitsu กรรัตน์ วงศ์เวชสวัสดิ์ โยรุเอกะ Yuki Kaji มนัสวิน มลิวงค์ เอโบชิ Yuki Yamada จักริน กังวานเกียรติชัย ฮานะกาซะ Soshina ศุภวุฒิ ศรขวัญ คากิโนเทะ Seiya อรรถพล ไข่ทอง เบ็น เบคแมน Aruno Tahara สรวิศ ตงเท่ง ลัคกี้ รู Jin Domon ภูกิจณัท กิจมณีมาศ ยาซป Michitaka Kobayashi อมร วิวัฒน์สุนทร ไลม์จูซ Kenichi Ono อนุชาติ พิรุณธนาไพศาล บองค์ พันช์ Kotaro Nakamura รุจิระ ขจีเจริญ มอนสเตอร์ Bin Shimada ทักษพล ศรีวชิรวิทย์ บิลดิ้ง สเนค Issei Futamata นนท์ ศรีโพธิ์ ฮอนโก ฮิการุ มิโดริกาวะ วรากฤช วิวัฒนาเกษม ฮาวลิ่ง กาบุ Jouji Nakata  ร็อกสตาร์ Shirō Saitō ญาณพงศ์ คุ้มนวล ทราฟัลการ์ ลอว์ Hiroshi Kamiya ภัทรวุฒิ สมุทรนาวี เบโปะ Yasuhiro Takato เทพทัต ว่องมงคลฤทธิ์ บาร์โธโลเมโอ Showtaro Morikubo พัฒน์เตชินท์ ศศิพัฒนธาดา โคบี้ Mika Doi พิพัฒน์ บุญสิทธิเลิศ เฮลเมปโป้ Kōichi Nagano กิตติธร พันธ์โคกกรวด โมมองก้า Shinichiro Ohta ภควัต ลือพัฒนสุข อิชโช Ikuya Sawaki บัญชา เหมะบุตร บอลซาริโน่ เรียวตาโร โอกิอายุ นิรันดร์ บุณยรัตพันธุ์ ซาคาซึกิ Fumiko Tachiki สุภาพ ไชยวิสุทธิกุล ร็อบ ลุจจิ Tomokazu Seki อภินันท์ ธีระนันทกุล บลูโน่ Seiji Sasaki นที สาครพันธรักษ์ แคลิเฟอร์ Naomi Shindō สิษฐารัตน์ ปี่ทอง มากิโนะ  ศิริชฎา ร่วมฤดีกูล 5 ผู้เฒ่า   ชาล็อร์ท หลินหลิน Mami Koyama อรุณี นันทิวาส ชาล็อร์ท คาตาคุริ โทโมกาซุ ซูงิตะ พิทักษ์เสริม เฉลิมจักร ชาล็อร์ท เปรอสเปโร Yūya Uchida ปวีณ อรุณรัตนนุกูล ชาล็อร์ท โอเว่น Masafumi Kimura ภาคภูมิ วันทอง ชาล็อร์ท บรูเล่ Yūko Mita นภัสวรรณ์ วัชรีวงศ์ ณ อยุธยา ซุส  เติมพงษ์ ศรีอาจ เซนต์ ชาร์ลอส  อภิชิต ลิขิตลิ้มปรีชา ซันนี่คุง  อิษฎา อรุณรัตนนุกุล หอยทากสื่อสาร  พินิจ ถาวรรัตนวณิช

 การปล่อย 
thumb|320x320px|แผนที่โลกการปล่อยภาพยนตร์ (สีแดง)
# เขตอุตสาหกรรมเคโย
เขตอุตสาหกรรมเคโย  เป็นพื้นที่อุตสาหกรรมตั้งอยู่ชายฝั่งตะวันออกเฉียงเหนือของอ่าวโตเกียว ในพื้นที่จังหวัดชิบะ กินพื้นที่ตั้งแต่เมืองอูรายาซุถึงทิศเหนือของเมืองฟุตสึ อุตสาหกรรมที่สำคัญ ได้แก่ โรงไฟฟ้า ปิโตรเคมี ปิโตรเลียม การต่อเรือ เหล็กกล้า และโลจิสติกส์ โดยมีท่าเรือชิบะ เป็นสำคัญ

ในอดีตพื้นที่ริมชายฝั่งบริเวณนี้เป็นแหล่งประมงที่สำคัญ ภายหลังสงครามโลกครั้งที่ 1 เกิดการขยายตัวของอุตสาหกรรมป้องกันประเทศอย่างรวดเร็ว จึงเกิดแผนการกระจายแหล่งอุตสาหกรรมออกจากโตเกียว โดยเฉพาะภายหลังสงครามโลกครั้งที่ 2 เกิดการถมทะเลสร้างเกาะเทียม การตั้งโรงงานอุตสาหกรรมหนัก ทำให้วิถีชีวิตประมงแบบดั้งเดิมในบริเวณนี้หมดสิ้นไป
# ผีปั่น☆ไอดอลป่วน
ผีปั่น☆ไอดอลป่วน  เป็นซีรีส์มังงะญี่ปุ่นแนวสุขนาฏกรรมโดยฮิจิกิ อิโซฟลาโวน ตีพิมพ์ในนิตยสารคอมิกซีโรซัมรายเดือน นิตยสารมังงะแนวโจเซของสำนักพิมพ์อิจิจินชะตั้งแต่เดือนธันวาคม พ.ศ. 2560 และรวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 6 มังงะมีลิขสิทธิ์ในประเทศไทยโดยสำนักพิมพ์รักพิมพ์ ได้รับการดัดแปลงเป็นซีรีส์อนิเมะโทรทัศน์โดยสตูดิโอโกกูมิ ออกอากาศตั้งแต่เดือนกรกฎาคมถึงเดือนกันยายน พ.ศ. 2565

 เนื้อเรื่อง 
นิโยโดะ ยูยะเป็นไอดอลที่เพิ่งเปิดตัวเพื่อหวังจะได้เงินมาง่าย ๆ ผู้จัดการเห็นว่ายูยะไม่กระตือรือร้นในการเป็นไอดอลจึงบอกว่าหากยังเป็นเช่นนี้อาจจะพิจารณาไล่ออก และแล้วยูยะก็ได้พบกับโมงามิ อาซาฮิ ไอดอลชื่อดังที่เสียชีวิตกะทันหันเมื่อหนึ่งปีก่อน อาซาฮิที่เป็นผียังคงวนเวียนในโลกมนุษย์เพราะเธอรักการเป็นไอดอลอย่างมาก ทั้งคู่จึงทำข้อตกลงร่วมกันว่าอาซาฮิจะเข้าสิงยูยะในระหว่างการทำกิจกรรมไอดอล

ตัวละคร

ตัวละครหลัก

สมาชิกของยูนิตไอดอล ZINGS เปิดตัวเป็นไอดอลเพื่อหวังจะได้เงินมาง่าย ๆ แต่ขาดความกระตือรือร้นในการแสดงรวมถึงแฟนเซอร์วิส เขายอมให้อาซาฮิมาสิงร่างตนระหว่างทำกิจกรรมไอดอล

ไอดอลชื่อดังผู้เสียชีวิตในอุบัติเหตุรถยนต์เมื่อหนึ่งปีก่อนจะมาเจอกับยูยะ

ไอดอลและสมาชิกของ ZINGS ผู้อยากให้ยูยะอยู่ร่วมวงเพราะตนไม่สามารถแสดงเพียงคนเดียวได้

ตัวละครอื่น ๆ

ผู้จัดการวง ZINGS และเป็นประธานบริษัทที่วง ZINGS สังกัดอยู่

แฟนคลับตัวยงของนิโยโดะ มักสวมที่คาดหัวที่มีแท่งไฟเสียบอยู่

แฟนคลับของนิโยโดะผู้ทำงานเป็นพนักงานบริษัท

แฟนคลับของนิโยโดะผู้เป็นนักศึกษา

หัวหน้าของวงไอดอลชื่อดัง Cgrass

สมาชิกวง Cgrass

สมาชิกวง Cgrass

สมาชิกวง Cgrass

สมาชิกวง Cgrass
# อี จู-ย็อง
อี จู-ย็อง (เกิด 14 กุมภาพันธ์ ค.ศ. 1992)  เป็นนักแสดงชาวเกาหลีใต้ เธอเป็นที่รู้จักจากบทบาทในละครชุดเรื่อง นางฟ้านักยกน้ำหนักคิมบ๊กจู (2016–17) และ ธุรกิจปิดเกมแค้น (2020) เธอได้รับบทนำครั้งแรกคู่กับอี ซอ-จินในละครชุดแนวอาชญากรรม-ไซไฟทางช่องโอซีเอ็นเรื่อง ย้อนอดีตเปลี่ยนชีวิต (2021) โดยรับบทเป็นนักข่าวสาว ซอ ช็อง-อิน และจากเรื่องนี้ทำให้เธอได้รับการเสนอชื่อเข้าชิงรางวัลแพ็กซัง อาร์ทส์ อวอร์ดส์ ในสาขานักแสดงหน้าใหม่ยอดเยี่ยม ประเภทละครโทรทัศน์

นอกจากผลงานการแสดงละครแล้วเธอยังมีผลงานการแสดงภาพยนตร์เช่น เกมเจรจาท้ามรณะ (2018), สาวน้อยเบสบอล (2019) และภาพยนตร์ที่กำกับโดย ฮิโรกาซุ โคเรเอดะ เรื่อง โบรเกอร์ จัดหารัก (2022) โดยภาพยนตร์เรื่องดังกล่าวประสบความสำเร็จในเทศกาลภาพยนตร์กาน

 ผลงานการแสดง 
 ละครโทรทัศน์ 
 ปี เรื่อง บท ช่องหมายเหตุอ้างอิง 2016–17  นางฟ้านักยกน้ำหนักคิมบ๊กจู  อี ซ็อน-อก  เอ็มบีซี ทีวี   2018  สื่อในสายฝน  อี เย-อึน  เจทีบีซี    สืบจากผี  กิล แช-วอน เคบีเอส    2019  ละครพิเศษช่อง เคบีเอส ฤดูกาลที่ 10  โช ซู-อา  ตอน: "โฮม สวีต โฮม"   2020  ธุรกิจปิดเกมแค้น  มา ฮย็อน-อี  เจทีบีซี    2021  ย้อนอดีตเปลี่ยนชีวิต  ซอ จอง-อิน  OCN นักแสดงนำ   2021–2022  หนึ่งเดียวเท่านั้น  ชา มย็อง-จู  เจทีบีซี   2023  ดีลลับ หักเหลี่ยมเพื่อน  ชา ซู-อัน  Wavve
# มาแยน
มาแยน (,) เป็นเมืองรองและเทศบาลริมแม่น้ำมาแยนในจังหวัดมาแยน ภาคตะวันตกเฉียงเหนือของประเทศฝรั่งเศส

เมืองพี่น้อง
มาแยนเป็นเมืองพี่น้องกับเมืองดังนี้:
 ดิไวซิส ประเทศอังกฤษ สหราชอาณาจักร
 เยซี ประเทศอิตาลี
 ไวบลิงเงิน ประเทศเยอรมนี
# พญามังกร
พญามังกร  หรือ เทพเจ้ามังกร เป็นเทพเจ้ามังกรในศาสนาชาวบ้านจีน ศาสนาพุทธในประเทศจีน ศาสนาพุทธในประเทศญี่ปุ่น ศาสนาพุทธในเกาหลีและศาสนาพุทธในประเทศเวียดนามและพื้นที่ที่รับอิทธิพลจากพุทธศาสนามหายานแบบจีน โดยเป็นเทพเจ้าแห่งน้ำและเทพเจ้าแห่งฝน โดยเทพเจ้าพญามังกรจีนมีสี่พระองค์ คือ  จตุรเทพมังกร (Sihai Longwang  "สี่เทพมังกรประจำทะเลทั้งสี่") 

 ในศิลปะและประติมากรรม
# รายชื่อสถานีรถไฟใต้ดินชัยปุระ
รายชื่อต่อไปนี้เป็นรายชื่อสถานีของรถไฟใต้ดินชัยปุระ ระบบขนส่งทางเร็วของชัยปุระในประเทศอินเดีย

สถานีรถไฟใต้ดิน

†สถานีปลายทาง*สถานีเปลี่ยนสายในอนาคต††เปลี่ยนสายไปรถไฟอินเดีย

เลขสถานีชื่อสถานี สายเปิดผังสถานีหมายเหตุอ้างอิงชื่อสถานีภาษาราชสถาน1†बड़ी चौपड़ 23 กันยายน 2020ใต้ดินไม่มี2चांदपोल  3 มิถุนายน 2015ใต้ดินไม่มี3छोटी चौपड़  23 กันยายน 2020ใต้ดินไม่มี4ซิวิลลายนส์सिविल लाइन्स3 มิถุนายน 2015ยกระดับไม่มี5†मानसरोवर3 มิถุนายน 2015ยกระดับไม่มี6नया आतिश मार्केट3 มิถุนายน 2015ยกระดับไม่มี7††रेलवे स्टेशन3 มิถุนายน 2015ยกระดับไปสถานีรถไฟชัยปุระจังก์ชัน8राम नगर3 มิถุนายน 2015ยกระดับไม่มี9*सिन्धी कैंप3 มิถุนายน 2015ยกระดับไม่มี10श्याम नगर3 มิถุนายน 2015ยกระดับไม่มี11विवेक विहार3 มิถุนายน 2015ยกระดับไม่มี
# เทปเปน—!!!
เทปเปน—!!!  เป็นซีรีส์มังงะญี่ปุ่น เขียนเรื่องโดยอินูจุน และวาดภาพโดยนามามูงิ อิงจากกลุ่ม เซยู ซัง-ชิไม ทีม Y ซึ่งมาจากการรวมตัวของนักพากย์หญิง 3 คนคือมิโกอิ ซาซากิ, ไอมิ และ อายาซะ อิโต  ตีพิมพ์ในนิตยสารบูชิโรดรายเดือน นิตยสารมังงะแนวโชเน็งของสำนักพิมพ์บูชิโรดตั้งแต่เดือนมกราคม พ.ศ. 2564 และรวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 3  ซีรีส์อนิเมะโทรทัศน์ดัดแปลงโดย สตูดิโอไดร์ฟ ชื่อเรื่องว่า เทปเปน—!!!!!!!!!!!!!!! ลาฟฟิงทิลยูคราย ออกอากาศตั้งแต่เดือนกรกฎาคมถึงกันยายน พ.ศ. 2565

 ตัวละคร 

 วัยซ่าเฮฮา 
 กลุ่มตลกมันไซตัวแทนของภูมิภาคคันไซ

 เซเลบริชา 
 กลุ่มตลกมันไซตัวแทนของภูมิภาคโทไก

 แดนคนเถื่อน 
  กลุ่มตลกมันไซตัวแทนของภูมิภาคคันโต

 ชินเรียคุชะ 
 กลุ่มตลกมันไซตัวแทนของฮกไกโด

 กระสุนนินจาสาว 
 กลุ่มตลกมันไซตัวแทนของภูมิภาคคันไซ

 สื่อ 
 มังงะ 
เทปเปน—!!! เขียนเรื่องโดยอินูจุน และวาดภาพโดยนามามูงิและได้รับการตีพิมพ์ในนิตยสาร บูชิโรดรายเดือน นิตยสารมังงะแนวโชเน็งของสำนักพิมพ์บูชิโรดตั้งแต่เดือนมกราคม พ.ศ. 2564  และรวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 3

 อนิเมะ 
อนิเมะโทรทัศน์ได้รับการประกาศทำอนิเมะโดยใช้ชื่อเรื่องว่า เทปเปน—!!!!!!!!!!!!!!! ลาฟฟิงทิลยูคราย ในวันที่ 6 มกราคม พ.ศ. 2564 ผลิตโดยสตูดิโอ Drive อนิเมะกำกับโดยโทชิโนริ วาตายาเบะ โดยมีชินจิ ทากามัตสึ เป็นหัวหน้าผู้กำกับ, จุน คูมาไงรับหน้าที่เขียนบทและดูแลสคริปต์, โยชิยูโกะ โอคุโบะรับหน้าที่ออกแบบตัวละคร และ Technoboys Pulcraft Green-Fund รับหน้าที่แต่งเพลง อนิเมะออกอากาศตั้งแต่วันที่ 2 กรกฎาคม ถึงวันที่ 24 กันยายน พ.ศ. 2565 ทางช่อง Tokyo MX, CTV, SUN, และ HTB เพลงเปิดคือ "Teppen— Tengoku ~TOP OF THE LAUGH!!!~" ร้องโดย Teppen— All Stars ยูนิตที่ประกอบด้วยสมาชิกหลัก 15 คน ในขณะที่เพลงปิดคือ "Ahatte Teppen" ร้องโดยเมย์น ครันชีโรลได้ลิขสิทธิ์อนิเมะเรื่องนี้

สืบเนื่องจากการลอบสังหารชินโซ อาเบะ เมื่อวันที่ 8 กรกฎาคม พ.ศ. 2565 มีการประกาศว่าตอนที่ 2 ที่วางแผนจะออกอากาศในวันที่ 9 กรกฎาคม พ.ศ. 2565 ถูกยกเลิกเนื่องจากมีโครงเรื่องเกี่ยวกับการลอบสังหาร และข้ามไปยังตอนที่ 3 ในสัปดาห์ต่อมาแทน ตอนที่ 2 กลับมาออกอากาศอีกครั้ง โดยออกอากาศในวันที่ 10 กันยายน พ.ศ. 2565 นอกจากนี้ จะมีการจัดทำตอนพิเศษที่ได้รับทุนจากเมืองมินะมิชิมาบาระ หากการระดมทุนสำเร็จ
# ชู้ต!
ชู้ต!  เป็นซีรีส์มังงะญี่ปุ่น เขียนเรื่องและวาดภาพโดยสึกาซะ โอชิมะ ตีพิมพ์ในนิตยสารโชเน็งแม็กกาซีนรายสัปดาห์ของสำนักพิมพ์โคดันชะระหว่างปี พ.ศ. 2533 ถึง พ.ศ. 2546 

ซีรีส์อนิเมะโทรทัศน์ดัดแปลง 58 ตอนชื่อเรื่องว่า อาโอกิ เด็นเซ็ตสึ ชู้ต!  ผลิตโดยโทเอแอนิเมชัน และออกกากาศระหว่างวันที่ 7 พฤศจิกายน พ.ศ. 2536 ถึง 25 ธันวาคม พ.ศ. 2537 ทางช่องฟูจิเทเลวิชัน ซีรีส์อนิเมะภาคใหม่สร้างโดยสตูดิโอ EMT Squared ชื่อเรื่องว่า ชู้ต! โกลทูเดอะฟิวเจอร์  ออกอากาศตั้งแต่วันที่ 2 กรกฎาคม ถึงวันที่ 24 กันยายน พ.ศ. 2565 ทางช่อง AT-X, Tokyo MX, TV Shizuoka, ytv, BS NTV และ BS Fuji กำกับโดยโนริยูกิ นากามูระ โดยมีจุนอิจิ คิตามูระเป็นผู้กำกับช่วย เขียนบนโดยมิตสึทากะ ฮิโรตะ และออกแบบตัวละครโดยยูกิโกะ อากิยามะ 

ชู้ต! ชนะรางวัลมังงะโคดันชะ ใน พ.ศ. 2537 ในสาขาโชเน็ง
# มิซูโฮะ (โตเกียว)
มิซูโฮะ  เป็นเมืองที่ตั้งอยู่ในส่วนตะวันตกของมหานครโตเกียว ประเทศญี่ปุ่น  เมืองนี้มีประชากรประมาณ 32,458 คน ความหนาแน่นของประชากร 1,900 คนต่อตารางกิโลเมตร มีพื้นที่ทั้งสิ้น 

 ภูมิศาสตร์ 
มิซูโฮะตั้งอยู่บนเชิงเขาของภูเขาโอกูทามะทางตะวันตกของโตเกียว มีอาณาเขตทางทิศเหนือติดกับจังหวัดไซตามะ

 เทศบาลโดยรอบ 
 มหานครโตเกียว
 ฮามูระ (ทางทิศตะวันตก)
 โอเมะ (ทางทิศตะวันตก)
 ฟุซซะ (ทางทิศใต้)
 มูซาชิมูรายามะ (ทางทิศตะวันออก)
 จังหวัดไซตามะ
 อิรูมะ (ทางทิศเหนือ)
 โทโกโรซาวะ (ทางทิศตะวันออก)

 ภูมิอากาศ 
มิซูโฮะมีภูมิอากาศแบบอบอุ่นชื้น (เคิพเพิน Cfa) โดยมีฤดูร้อนที่อบอุ่นและฤดูหนาวที่เย็นสบาย มีหิมะตกน้อยไปจนถึงไม่มีหิมะตก อุณหภูมิเฉลี่ยทั้งปีในมิซูโฮะอยู่ที่ 13.4 °C ปริมาณน้ำฝนรายปีเฉลี่ยอยู่ที่ 1,998 มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิจะสูงที่สุดโดยเฉลี่ยในเดือนสิงหาคม ที่ประมาณ 25.0 °C และต่ำสุดในเดือนมกราคม ที่ประมาณ 1.7 °Cข้อมูลภูมิอากาศเมืองมิซูโฮะ

 ประชากร 
จากข้อมูลสำมะโนประชากรญี่ปุ่นสถิติประชากรเมืองมิซูโฮะ ประชากรของมิซูโฮะเพิ่มขึ้นเป็นสองเท่าในช่วงปี 1960 ถึง 1980 และเริ่มคงที่ในช่วง 40 ปีที่ผ่านมา

 ประวัติศาสตร์ 
พื้นที่ที่เป็นเมืองมิซูโฮะในปัจจุบัน เดิมเป็นส่วนหนึ่งของแคว้นมูซาชิ หลังการปฏิรูปที่ดินในสมัยการฟื้นฟูเมจิเมื่อวันที่ 22 กรกฎาคม ค.ศ. 1878 พื้นที่ดังกล่าวได้กลายเป็นส่วนหนึ่งของอำเภอนิชิตามะในจังหวัดคานางาวะ วันที่ 1 เมษายน ค.ศ. 1889 ได้มีการก่อตั้งหมู่บ้านฮาเกโนงาซากิ อิชิฮาตะ โทโนงายะ และนางาโอกะขึ้นในรูปแบบเทศบาล ต่อมาวันที่ 1 เมษายน ค.ศ. 1893 อำเภอนิชิตามะได้ถูกโอนย้ายไปอยู่ในความปกครองของมหานครโตเกียว วันที่ 10 พฤศจิกายน ค.ศ. 1940 ได้มีการก่อตั้งเมืองมิซูโฮะขึ้นโดยการควบรวมหมู่บ้านทั้ง 4 แห่งดังกล่าวเข้าด้วยกัน เมืองมิซูโฮะได้ผนวกเอาเมืองข้างเคียงจากจังหวัดไซตามะเข้ามาเป็นส่วนหนึ่งเมื่อ ค.ศ. 1958

 การเมืองการปกครอง 
มิซูโอะมีการปกครองในรูปแบบนายกเทศมนตรี–สภา โดยมีนายกเทศมนตรีมาจากการเลือกตั้งโดยตรง และมีสภาเมืองซึ่งเป็นสภาเดี่ยวประกอบด้วยสมาชิก 16 คน เมืองมิซูโฮะ รวมทั้งอากิรูโนะ ฟุซซะ ฮามูระ ฮิโนเดะ ฮิโนฮาระ และโอกูตามะ ประกอบกันเป็นเขตเลือกตั้งที่ให้สมาชิกสภามหานครโตเกียวจำนวน 2 คน ในแง่ของการเมืองระดับชาติ เมืองมิซูโฮะเป็นส่วนหนึ่งของเขตเลือกตั้งโตเกียวที่ 25 ในการเลือกตั้งสภาผู้แทนราษฎรญี่ปุ่น

 การศึกษา 
มิซูโฮะมีโรงเรียนที่สังกัดเทศบาลเมือง ได้แก่ โรงเรียนประถม 5 แห่ง และโรงเรียนมัธยมต้น 2 แห่ง และมีโรงเรียนที่สังกัดคณะกรรมการการศึกษามหานครโตเกียวเป็นโรงเรียนมัธยมปลาย 1 แห่ง คือ โรงเรียนมัธยมปลายมิซูโอะโนเง นอกจากนี้ มหานครโตเกียวยังเปิดสอนโรงเรียนการศึกษาพิเศษ 1 แห่งสำหรับผู้มีความต้องการพิเศษอีกด้วย

 การขนส่ง 
 รถไฟ 
 20px บริษัทรถไฟญี่ปุ่นตะวันออก – สายฮาจิโก
 

 ทางหลวง 
 

 เมืองพี่น้อง 
  มอร์แกนฮิลล์ รัฐแคลิฟอร์เนีย สหรัฐ

 ในสื่อสมัยนิยม 
เมืองในวิชวลโนเวล แคลนนาด ของบริษัทคีย์ ได้แรงบันดาลใจมาจากสถานที่ต่าง ๆ ในเมืองมิซูโฮะ
# สะพานชุดเจริญ
thumb|สะพานเจริญราษฎร์ 32
thumb|สะพานเจริญศรี 34
สะพานชุดเจริญ คือสะพานที่พระบาทสมเด็จพระมงกุฎเกล้าเจ้าอยู่หัวโปรดเกล้าฯ ให้สร้างเป็นอนุสรณ์เหมือนพระราชบิดา โดยตัวเลขหลังชื่อสะพานคือปีที่เจริญพระชนมพรรษา

ในรัชกาลพระบาทสมเด็จพระมงกุฎเกล้าเจ้าอยู่หัว พระองค์มีพระราชดำริให้สร้างสะพานชุดเจริญด้วยพระราชนิยมตามสมเด็จพระบรมชนกนาถ แต่สร้างเพียงไม่กี่สะพาน เนื่องจากทรงเห็นว่าในพื้นที่พระนครมีสะพานน้อยใหญ่เป็นจำนวนมาก จึงมีพระราชวินิจฉัยให้ยุติการสร้างสะพานชุดเจริญในเวลาต่อมา

สะพานชุดเจริญสายแรกที่พระบาทสมเด็จพระมงกุฎเกล้าเจ้าอยู่หัวโปรดเกล้าฯ ให้มีการสร้างขึ้นเพื่อฉลองพระชนมายุ ครบ 31 ปี ซึ่งเป็นปีที่พระองค์ทรงสืบราชสมบัติต่อจากพระบาทสมเด็จพระจุลจอมเกล้าเจ้าอยู่หัว คือสะพานเจริญรัช 31 เปิดใช้เมื่อวันที่ 30 ธันวาคม พ.ศ. 2454

ชุดสะพาน
สะพานชุดเจริญ มีทั้งหมด 7 สะพาน ดังนี้

1. สะพานเจริญรัช 31 สร้างข้ามคลองคูเมืองเดิมที่ถนนสนามไชยและถนนจักรเพชร หรือบริเวณปากคลองตลาดในปัจจุบัน เปิดใช้เมื่อปี พ.ศ. 2454 (ปัจจุบันสะพานนี้ยังมีอยู่ และยังใช้สำหรับการสัญจรทางรถยนต์ได้)

2. สะพานเจริญราษฎร์ 32 สร้างข้ามคลองมหานาคที่ถนนกรุงเกษม หรือบริเวณตลาดโบ๊เบ๊ในปัจจุบัน เปิดใช้เมื่อปี พ.ศ. 2455 (ปัจจุบันสะพานนี้ยังมีอยู่ และยังใช้สำหรับการสัญจรทางรถยนต์ได้)

3. สะพานเจริญพาศน์ 33 สร้างข้ามคลองบางกอกใหญ่ที่ถนนอิสรภาพ เปิดใช้เมื่อปี พ.ศ. 2456 (ปัจจุบันสะพานนี้ยังมีอยู่ และยังใช้สำหรับการสัญจรทางรถยนต์ได้ ถือเป็นสะพานชุดเจริญเพียงสะพานเดียวที่สร้างในฝั่งธนบุรี)

4. สะพานเจริญศรี 34 สร้างข้ามคลองคูเมืองเดิมที่ถนนบุญศิริ หรือบริเวณด้านหลังศาลฎีกาในปัจจุบัน เปิดใช้เมื่อปี พ.ศ. 2457 (ปัจจุบันสะพานนี้ยังมีอยู่ แต่ไม่มีการสัญจรทางรถยนต์แล้ว เป็นเพียงสะพานสำหรับเดินเท้าเท่านั้น)

5. สะพานเจริญทัศน์ 35 สร้างข้ามคลองวัดสุทัศน์ที่ถนนบำรุงเมือง หรือบริเวณเสาชิงช้า หน้าวัดสุทัศนเทพวรารามในปัจจุบัน เปิดใช้เมื่อปี พ.ศ. 2458 (รื้อถอนแล้วเนื่องจากคลองถูกถมทิ้ง แนวคลองที่ถูกถมในปัจจุบันคือถนนศิริพงษ์ ถือเป็นสะพานชุดเจริญเพียงสะพานเดียวที่ปัจจุบันถูกรื้อถอนไปแล้ว)

6. สะพานเจริญสวัสดิ์ 36 สร้างข้ามคลองผดุงกรุงเกษมที่ถนนพระรามที่ 4 หรือบริเวณด้านหน้าสถานีรถไฟหัวลำโพงในปัจจุบัน เปิดใช้เมื่อปี พ.ศ. 2459 (ปัจจุบันสะพานนี้ยังมีอยู่ และยังใช้สำหรับการสัญจรทางรถยนต์ได้)

7. สะพานเจริญศรัทธา 37 สร้างข้ามคลองเจดีย์บูชาที่ถนนรถไฟ อยู่ระหว่างวัดพระปฐมเจดีย์กับสถานีรถไฟนครปฐม จังหวัดนครปฐม เปิดใช้เมื่อปี พ.ศ. 2461 (ปัจจุบันสะพานนี้ยังมีอยู่ แต่ไม่มีการสัญจรทางรถยนต์แล้ว เป็นเพียงสะพานสำหรับเดินเท้าเท่านั้น และถือเป็นสะพานชุดเจริญเพียงสะพานเดียวที่สร้างนอกเขตกรุงเทพมหานคร)

ดูเพิ่ม
 สะพานชุดเฉลิม
# อูราชิมะ ทาโร (ภาพยนตร์)
อูราชิมะ ทาโร  เป็นภาพยนตร์แอนิเมชันญี่ปุ่นที่ผลิตโดยเซตาโร คิตายามะใน ค.ศ. 1918 ซึ่งมีเนื้อหาจากนิทานพื้นบ้านอูราชิมะ ทาโร ที่เกียวกับชายชาวประมงที่เดินทางไปยังโลกใต้น้ำบนเต่า ภาพยนตร์นี้เปิดตัวในเดือนกุมภาพันธ์ ค.ศ. 1918 ทำให้เป็นหนึ่งในภาพยนตร์อนิเมะช่วงแรกสุดเท่าที่มีการเผยแพร่

ภาพยนตร์นี้ถือเป็นภาพยนตร์ที่สูญหาย ก่อนหน้านั้นมีผู้พบภาพยนตร์ในตลาดนัดที่วัดชิเต็นโน-จิ โอซากะ ใน ค.ศ. 2007 แต่ภายหลังค้นพบว่าภาพยนตร์นั้นกลายเป็นผลงานที่ไม่ทราบชื่ออีกอัน เนื่องจากรายละเอียดเนื่อเรื่องและชุดภาพยนตร์นิ่งในภาพยนตร์เมื่อ ค.ศ. 1918 มีความแตกต่างจากภาพยนตร์ในนิตยสารสมัยใหม่
# รักอีกครั้ง
รักอีกครั้ง  เป็นซีรีส์เกี่ยวกับกลุ่มคนที่มีความฝันอยากเป็นศิลปินเพื่อสร้างสรรค์งานดนตรี แต่เส้นทางที่จะไปสู่ความฝันนั้นก็เต็มไปด้วยอุปสรรคและบททดสอบต่าง ๆ ซึ่งพวกเขาต้องร่วมกันฝ่าฝันเพื่อไปให้ถึงความฝันของตน 

เป็นผลงานลำดับที่ 9 ของ  บริษัท ทรู ซีเจ ครีเอชั่นส์ จำกัด  ที่นำซีรีส์เกาหลีใต้เรื่อง กูแฮรา แก๊งป่วนก๊วนดนตรี (Persevere, Goo Hae Ra) เมื่อ พ.ศ. 2558 มาสร้างเป็นซีรีส์เวอร์ชันภาษาไทย นำแสดงโดย ศุภพงษ์ อุดมแก้วกาญจนา, ทะเล สงวนดีกุล, นารา เทพนุภา และ ชนนิกานต์ เนตรจุ้ย ฝึกสอนการแสดงโดยนัฐพงศ์ วงษ์กวีไพโรจน์ และกำกับการแสดงโดย ไชยณรงค์ แต้มพงษ์ 

 โครงเรื่อง 
เล่าถึงการตามล่าความฝันของเปียโนเด็กสาวที่ฝันอยากจะเป็นศิลปินที่มีชื่อเสียง โดยได้รับแรงบันดาลใจจากพ่อผู้ล่วงลับซึ่งเป็นนักแต่งเพลง โดยมีเด็กแฝดไม่เหมือนเพื่อนข้างบ้าน ซันและซอลรวมตามล่าความฝันในการเป็นศิลปินไปด้วยกัน เด็กทั้ง 3 ได้สมัครแข่งขันร้องเพลงในรายการระดับประเทศ แต่ในวันรับสมัครและคัดเลือกรอบแรกก็มีเหตุชุลมุนที่ทำให้ทั้ง 3 คนได้พบและรู้จักกับ ปุ๊กปิ๊กสาวเหนือร่างท้วม เฮนรี่หนุ่มแร็ปเปอร์ และนายพลหนุ่มสุดเนี้ยบ ซึ่งในรอบที่ 2 ทั้ง 6 คนก็ได้อยู่ทีมเดียวกันและผ่านเข้ารอบไปด้วยกัน แต่ในระหว่างนั้นทางบ้านซันและซอลก็มีปัญหาเรื่องหนี้นอกระบบ ทำให้ซอลตัดสินใจเซ็นสัญญาเป็นศิลปินในสังกัดเอ็มไพร์เพื่อนำเงินมาช่วยเหลือครอบครัว แต่กลับทำให้ทั้งทีมตกรอบทุกคนในทีมจึงโกรธซอลมาก โดยเฉพาะซันและเปียโนทำให้ทั้ง 3 คนไม่คุยกัน แต่เมื่อใกล้ถึงวันเดบิวของซอล ซันก็ได้พบความลับเรื่องชาติกำเนิดของซอลและรู้ถึงเหตุผลที่ซอลต้องเข้าสังกัดเอ็มไพร์ ทำให้ซันตัดสินใจพาเปียโนมาปรับความเข้าใจกับซอลในวันเดบิว แต่แล้วอุบัติเหตุที่ไม่คาดฝันก็ทำให้เส้นทางเดินของทั้ง 3 คนแยกออกจากกัน

 นักแสดง 
บทบาทนักแสดงหลักซอล (แฟนของเปียโนและแนสซี่)ศุภพงษ์ อุดมแก้วกาญจนาซัน / เรย์ (แฟนของเปียโน)ทะเล สงวนดีกุลเปียโนนารา เทพนุภาแนสซี่ (แฟนของซอล)ชนนิกานต์ เนตรจุ้ยปุ๊กปิ๊กรวิสรารัตน์ พิบูลภานุวัธน์ (พรีน The Star 12)เฮนรี่คณัสนันท์ นักตะเฆ่นายพลชวินโรจน์ ลิขิตเจริญสกุลบทบาทนักแสดงสมทบแม่ดาวชนกวนันท์ รักชีพแม่วรรณณิชาภา แซ่โซวอนันต์กัณพล ปรีดามาโนชไต้ฝุ่นปิยะ ศาสตรวาหา (โป้ โยคีเพลย์บอย)ธงชัยธนเวทย์ สิริวัฒน์ธนกุลธันวากันต์ธีร์ ปิติธัญ (ซีดี the star 10)บทบาทนักแสดงรับเชิญเจ้าของร้านเหล้าธนาเชษฐ์ มีสมวายุนที เอกวิจิตร์ (อุ๋ย บุดด้า เบลส)กรรมการ เอพลัส อาร์ติสต์ อะแคเดมีพล นพวิชัย (พีท the star 2)กรรมการ เอพลัส อาร์ติสต์ อะแคเดมีพิจิกา จิตตะปุตตะกรรมการ เอพลัส อาร์ติสต์ อะแคเดมีรังสรรค์ ปัญญาเรือง (สงกรานต์ เดอะวอยซ์ไทยแลนด์ ซีซั่นที่ 2)พ่อของเปียโนภูษิต ไล้ทอง (เฉลียง)นักดนตรีในร้านเหล้าณัฐพงศ์ พิบูลธนเกียรตินักดนตรีในร้านเหล้าเขมภูมิ โพธิชัยเคน สมาชิกวงอิมแพ็ควิชัย แซ่ฟ่านมาร์ค สมาชิกวงอิมแพ็คภัทรชนน อ่อนสะอาดไอซ์ อดีตสมาชิกวงอิมแพ็ควีระพงษ์ โอดเฮิงเปียโน (วัยเด็ก)

 เพลงประกอบ 
 "ไม่ไหวแล้ว" โดย ไอรดา ธวัชผ่องศรี, เขมภูมิ โพธิชัย
 "ไม่ไหวแล้ว" โดย รวิสรารัตน์ พิบูลภานุวัธน์, ศุภพงษ์ อุดมแก้วกาญจนา
 "รั้น (Supernova)" โดย WEEED BOMB, สุดเขต จึงเจริญ
 "ขี้แพ้ชั่วคราว" โดย WEEED BOMB, อภิวัฒน์ ชินอักษร
 "อ้อน" โดย นารา เทพนุภา

 การตอบรับ 
ในเวอร์ชันนี้ได้รับการวิพากษ์วิจารณ์ในหมู่คนดูว่าเป็นการปรับบทที่ทำให้เนื้องเรื่องดูอ่อนลง โดยเฉพาะการปรับบทจากละครแนวดนตรีมาเป็นละครแนวรักวัยรุ่นในช่วง EP ท้ายๆ แต่ได้รับคำชมในส่วนของโปรดักชั่น ดนตรีประกอบซึ่งมีหลากหลายแนว และการแสดงของนักแสดง
# วัดวชิราลงกรณวรารามวรวิหาร
วัดวชิราลงกรณวรารามวรวิหาร ตั้งอยู่ที่ตำบลหนองน้ำแดง อำเภอปากช่อง จังหวัดนครราชสีมา เป็นพระอารามหลวงชั้นตรี ชนิดวรวิหาร สังกัดธรรมยุติกนิกาย และยังเป็นสำนักปฏิบัติธรรมประจำจังหวัดนครราชสีมา แห่งที่ 177

 ประวัติ 
นางทิพย์ นิยมเหตุ เจตนาสร้างเพื่อถวายแด่พระบาทสมเด็จพระวชิรเกล้าเจ้าอยู่หัว (ครั้งดำรงพระราชอิสริยยศสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฏราชกุมาร) และขอพระราชทานพระบรมราชานุญาตใช้ชื่อว่า วัดวชิราลงกรณ

วันที่ 16 พฤษภาคม พ.ศ. 2506 พระบาทสมเด็จพระมหาภูมิพลอดุลเดชมหาราช บรมนาถบพิตร พร้อมด้วยพระบาทสมเด็จพระวชิรเกล้าเจ้าอยู่หัว (ครั้งดำรงพระอิสริยยศ สมเด็จพระเจ้าลูกยาเธอ เจ้าฟ้าวชิราลงกรณ) ทรงประกอบพิธีวางศิลาฤกษ์

วันที่ 18 กรกฎาคม พ.ศ. 2506 ได้มีการแต่งตั้งให้ พระราชสุทธาจารย์ (โชติ คุณสมฺปนฺโน) เป็นเจ้าอาวาสองค์แรก

วันที่ 28 เมษายน พ.ศ. 2524 ได้จัดพิธีผูกพัทธสีมา ตามหนังสือกราบบังคมทูล พระบาทสมเด็จพระวชิรเกล้าเจ้าอยู่หัว (ครั้งดำรงพระราชอิสริยยศ สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฏราชกุมาร) เป็นผู้เสด็จแทนพระองค์พระบาทสมเด็จพระมหาภูมิพลอดุลยเดชมหาราช บรมนาถบพิตร ในวโรกาสทรงประกอบพระราชพิธีตัดลูกนิมิตผูกพัทธสีมาพระอุโบสถ

วันที่ 12 มีนาคม พ.ศ. 2508 ได้รับพระราชทานวิสุงคามสีมา

พ.ศ. 2510 พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ได้เสด็จพระราชดำเนินเพื่อทรงถวายผ้าพระกฐินเป็นส่วนพระองค์

วันที่ 28 ธันวาคม พ.ศ. 2518 ยกเป็นพระอารามหลวงชั้นตรี ชนิดวรวิหาร เพื่อเฉลิมพระเกียรติในพระราชพิธีสถาปนา สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร

 ลำดับเจ้าอาวาส 
 ลำดับที่ เจ้าอาวาส ปี 1  พระเทพสุทธาจารย์ (โชติ คุณสมฺปนฺโน)  พ.ศ. 2506-2517 2  พระมงคลวัฒนคุณ (เพิ่ม กิตุติวฑฺฒโน)  พ.ศ. 2517-2529 3  พระครูเขมคุณโสภณ (จันทร์ เขมสิริ)  พ.ศ. 2529-2534 4  พระราชวรญาณ (วิจิตร จิตฺตทนฺโต) รักษาการ  พ.ศ. 2534-2536 5  พระครูสุทธิศีลสังวร (ประสิทธิ์ ฐานิสฺสโร)  พ.ศ. 2536-2538 6  พระครูโสภณวชิรคุณ (สวาสดิ์ กมโล)  พ.ศ. 2539 7  พระราชวชิราลังการ วิ. (คำปอน สุทธิญาโณ)  เจ้าอาวาสรูปปัจจุบัน

 อาคารเสนาสนะ 
อาคารสิ่งก่อสร้างภายในวัด ประกอบด้วย พระอุโบสถ มณฑปครอบรอยพระพุทธบาท ศาลาการเปรียญ ศาลาแก้ว พระตำหนัก ศาลาปฏิบัติธรรม กุฏิสงฆ์ หอระฆัง ศาลาบำเพ็ญกุศล ฌาปนสถาน และห้องสมุด